Diari Oficial de la Generalitat Valenciana


Sumari del DOGV 964, del 19-12-1988 (1988/800883)

DECRET 191/1988, de 12 de desembre, del Consell de la Generalitat Valenciana, pel qual es creen al Complex Educatiu de Cheste (València) els Instituts de Batxillerat «A», «B», «C» y «D» i l'Institut Politècnic «E».
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/12/12/191/dof/vci/html**

### Dades del document

Número de DOGV
:   964

Data del DOGV
:   19-12-1988

Secció del DOGV
:   DISPOSICIONS GENERALS

Número del document
:   1988/800883


Data del document
:   12-12-1988

Organisme emissor
:   Conselleria de Cultura, Educació i Ciència

Tipus de document
:   Decret

Decret 191/1988, de 12 de desembre, del Consell de la Generalitat Valenciana, pel qual es creen al Complex Educatiu de Cheste (València) els Instituts de Batxillerat "A", "B", "C" i "D" i l'Institut Politècnic "E".  
L'Estatut d?autonomia de la Comunitat Valenciana, aprovat per la Llei Orgànica 5/1982, d?1 de juliol, complementat per la Llei Orgànica 12/1982, de 10 d'agost, estableix en l'article 35 que correspon a la Generalitat Valenciana la competència plena en la regulació i administració de l?ensenyament en tots els nivells i graus, modalitats i especialitats, sense perjudici d'aquella que correspon a l?Estat.  
El Reial Decret 2093/1983, de 28 de juliol, sobre traspàs de funcions i serveis de l'Administració de l?Estat a la Generalitat Valenciana en matèria d'educació, estableix en l'annex B.d) que la Generalitat Valenciana assumeix la competència de creació, supressió, posada en funcionament i règim jurídic dels Centres Públics.  
La nova reestructuració del Complex Educatiu de Cheste, regulada pel Decret 54/1988, de 25 d'abril, del Consell de la Generalitat Valenciana, determina la necessitat de constituir legalment els cinc Centres docents de nivell no universitari inclosos en l'article segon, apartat b, pel que fa a l'article nové del mateix Decret, segons el que preveu la disposició transitòria segona d'aquest, atés que s'ha produït ja la integració dels cossos docents d'Ensenyaments Integrats segons que estableix la Llei 23/1988, de 28 de juliol, de modificació de la Llei de Mesures per a la Reforma de la Funció Pública.  
Per això, per tal de desplegar allò que preceptua l?esmentada disposició transitòria segona, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana, en sessió del dia 12 de desembre de 1988,  
DECRETE:  
Article primer Es creen al Complex Educatiu de Cheste (Valencia) els Instituts de Batxillerat «A»,»B»,»C», i «D» que desplegaran les activitats en els corresponents edificis i instal·lacions que hi ha en aquest Complex Educatiu, amb capacitat cada un per a 960 llocs escolars.  
Article segon  
Es crea al Complex Educatiu de Cheste (Valencia) l'Institut Politècnic «E», que impartirà els ensenyaments autoritzats de Formació Professional de Primer i Segon Grau en els locals i instal·lacions que hi ha en aquest Complex Educatiu i apropiats per a aquesta finalitat, amb capacitat per a 1.200 llocs escolars.  
Article tercer  
Aquests Instituts de Batxillerat i l'Institut Politècnic, pel que fa al règim i funcionament, s'atendran al que preveuen les disposicions reglamentàries que regulen el règim acadèmic i administratiu d'aquests Centres.  
DISPOSICIONS FINALS  
Primera  
Es faculta el Conseller de Cultura, Educació i Ciència per a adoptar les mesures necessàries per a l?execució del present Decret i acordar allò que pertoca pel que fa al personal docent, administratiu i subaltern per al desplegament de les activitats dels Centres que es creen.  
Segona  
El present Decret entrarà en vigor el mateix dia que es publicarà en el Diari Oficial de la Generalitat Valenciana, no obstant això els seus efectes es remunten al dia 3 d'octubre de 1988.  
València, 12 de desembre de 1988.  
El President de la Generalitat,   
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI